Lav et referat af nedenstående tekst:

Tekst:
I den typiske efterårsferie, uge 42, vokser de nordjyske indbrud i private hjem desværre markant. Det gennemsnitlige antal indbrud i efterårsferieugen lå fra 2009-2011 på 78. Til sammenligning var det tilsvarende gennemsnit tre uger før kun 48 indbrud. Sikringsrådgiver ved Nordjyllands Politi, Andreas Mylund, anbefaler derfor, at nordjyderne går deres hjem igennem, inden de drager på ferie - for at sikre deres bolig bedst muligt mod indbrud. - Det er bare så træls at komme hjem fra ferie til et hus, der er rodet igennem af indbrudstyve - for at nu at udtrykke det på godt nordjysk, siger Andreas Mylund. Politiinspektør i Nordjyllands Politi, Stig Lundbo, tilføjer - som en advarsel til indbrudstyvene - at det nordjyske politi ikke holder efterårsferie. Tværtimod. - Vi holder skarpt øje med indbrudstyvene. For eksempel vil vores patruljer være udstyret med en Top 20-liste over kendte indbrudstyve, som er på fri fod i efterårsferien, fastslår Stig Lundbo, der heller ikke udelukker præventive 'hjemmebesøg' på de adresser, hvor indbrudstyvene holder til. Men der er også del ting, borgerne selv kan gøre for at sikre deres hus mod indbrud i ferien: Snak med dine nærmeste naboer om nabohjælp - hold øje med hinandens boliger. Beskyt din egen bolig med gode låse, døre og vinduer. Luk og lås døre og vinduer, når hjemmet forlades. Sæt værdier, så de ikke er synlige udefra. Lås værktøj og haveredskaber inde - stigen fastlåses, så tyven ikke kan bruge den. Opsæt bevægelsessensorer, der tænder lys udenfor. Fortæl ikke på internettet, fx på Facebook, at du er bortrejst. Sørg for at skraldespanden ikke står tømt gennem en længere periode. Lad et enkelt lys eller fjernsynet være tændt, så huset ikke ser forladt ud. Lad i det hele taget din bolig fremstå som om "der er liv". Hvis tyven er kommet ind i din bolig, har du stadig mange muligheder for at sikre dig mod, at tyven stjæler dine ejendele: Anskaf dig en værdiboks til penge, smykker og mindre værdigenstande. Skriv serienumre ned og tag billeder af dine værdigenstande. Du kan mærke dine ting, for så har tyven sværere ved at afsætte dem og lader dem måske ligge. Få en tyverialarm, for eksempel hvis du rejser meget eller bor i et område med mange indbrud.

Referat:
Det er snart ferietid, og det betyder tomme huse, som frister indbrudstyvene. Nordjyllands Politi holder dog godt øje med tyvene i efterårsferien.